Det finnes til sammen omtrent 10 eskimoisk-aleutiske språk, med til sammen rundt 85 000 talere. Aleutisk blir snakket av ca. 30 % av aleutene, det vil si av ca. 700 aleuter på Aleutene, og av en håndfull av aleuter på Kommandørøyene i Russland. Det blir snakket 3 ulike eskimoiske språk i Russland, av til sammen i underkant av 600 talere, sibirsk yupik er det største av dem. De største språkene er grønlandsk (47 000) og inuktitut (18 000).